ໄພນໍ້າຖ້ວມຢູ່ຫວຽດນາມ ແລະອິນໂດເນເຊຍ
ມີ 26 ຄົນເສຍຊີວິດຢູ່ໃນເຂດພາກກາງຂອງ ຫວຽດນາມ ແລະ 68 ຄົນທີ່ອິນໂດເນເຊຍ.
ມີຫຼາຍສິບຄົນເສຍຊີວິດຢູ່ຫວຽດນາມແລະອິນໂດເນເຊຍ ຫຼັງຈາກໄດ້ເກີດຝົນຕົກໜັກເປັນເວລາຫຼາຍໆມື້ ແລະນໍ້າ ຖ້ວມສຸຢ່າງໄວ ເຈົ້າໜ້າທີ່ຄຸ້ມຄອງໄພພິບັດກ່າວວ່າ ມີ 26 ຄົນເສຍຊີວິດ ຢູ່ໃນເຂດພາກກາງຂອງຫວຽດນາມ ຊຶ່ງສ່ວນໃຫຍ່ແລ້ວ ແມ່ນຢູ່ແຂວງກວາງບິນທີ່ໄດ້ຮັບຜົນກະທົບຮ້າຍແຮງສຸດ ຈາກສະພາບດິນຟ້າອາກາດປັ່ນປ່ວນໃນຄັ້ງນີ້ ນໍ້າຖ້ວມໄດ້ ສຸຖະໜົນຫົນທາງຂາດແລະຖ້ວມລາງລົດໄຟເຮັດໃຫ້ພວກ ທະຫານຕ້ອງໄດ້ສົ່ງເຮືອບິນເຮຣີຄອບເຕີ້ຂົນສົ່ງອາຫານ ແລະປັດໄຈທີ່ຈຳເປັນຕ່າງໆໄປໃຫ້ປະຊາຊົນ ທີ່ຕົກຄ້າງ ຂະນະດຽວກັນກໍມີ 68 ຄົນເສຍຊີວິດຈາກໄພນໍ້າຖ້ວມ ແລະດິນເຈື່ອນທີ່ແຂວງປາປົວຕາເວັນຕົກຂອງອິນໂດເນ ເຊຍ ຫຼາຍໆສິບຫຼັງເຮືອນໄດ້ຖືກທຳລາຍທີ່ບ້ານ Wasior ເວລາເກີດດິນຖະຫຼົ່ມຢ່າງຮ້າຍແຮງ ແລະນໍ້າຖ້ວມໄຫຼສຸ ຜ່ານບ້ານດັ່ງກ່າວ